open-index/open-wikipedia-markdown huggingface dataset:
நையோபியம் ஈராக்சைடு

**நையோபியம் ஈராக்சைடு** *( Niobium dioxide)* என்பது NbO2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நீலக்கருப்பில் திண்மமாகக் காணப்படும் இச்சேர்மத்தில் NbO1.94-NbO2.09 என்ற  அளவுகளில் விகிதவியல் அல்லாத ஓர் இயைபுச் சேர்க்கையில் தனிமங்கள் இணைந்துள்ளன. Nb2O5 உடன் ஐதரசன் வாயுவைச் சேர்த்து 800 முதல் 1350 °செ வெப்பநிலையில் வினைபுரிந்து  நையோபியம் ஈராக்சைடு உருவாகிறது. Nb2O5 உடன் நையோபியம் தூளைச் சேர்த்து 1100°செ வெப்பநிலையில் வினைபுரியச் செய்து தயாரிப்பது ஒரு மாற்று வழிமுறையாகும். 

அறை வெப்பநிலை மற்றும் உயர் வெப்பநிலைகளில் , நையோபியம் ஈராக்சைடானது குறுகிய Nb-Nb இடைவெளியுள்ள Nb-Nb பிணைப்புகளாலான நாற்கோண, உரூத்தைல் அமைப்புடன் காணப்படுகிறது.  குறுகிய Nb-Nb இடைவெளியுள்ள Nb-Nb பிணைப்புகளாலான உரூத்தைல் அமைப்பில் ஒன்றும் சிர்க்கோனியம் ஆக்சைடு கனிமம் பேடெலியைட்டு தொடர்பான அமைப்பில் ஒன்றுமாக  உயர் அழுத்த நிலைகளில்  இரண்டு வேறுபட்ட  அமைப்புகள் அறியப்படுகின்றன.

NbO2 தண்ணீரில் கரையாது. வலிமையான ஆக்சிசன் ஒடுக்கியாகச் செயல்பட்டு கார்பன் டை ஆக்சைடை கார்பனாகவும் , கந்தக டை ஆக்சசைடை கந்தகமாகவும் குறைக்கிறது. நையோபியம் உலோகத்தை  தொழிற்சாலைகளில்  தயாரிக்கும்http://www.research.bayer.com/edition_16/16_New_capacitors.pdfx , செயல்முறையில் Nb2O5 சேர்மத்தை ஐதரசன் ஒடுக்கம் செய்யும் போது நையோபியம் ஈராக்சைடு ஓர் இடைநிலை விளைபொருளாக உருவாகிறது. தொடர்ந்து NbO2மக்னீசியம் ஆவியுடன் வினைபுரிந்து  நையோபியம் உலோகம் உருவாகிறது.

## மேற்கோள்கள்

பகுப்பு:நையோபியம்(IV) சேர்மங்கள்
பகுப்பு:ஆக்சைடுகள்
பகுப்பு:விகிதவியலுக்கு ஒவ்வா சேர்மங்கள்
ரோடியம்(III) ஆக்சைடு

**ரோடியம்(III) ஆக்சைடு  அல்லது ரோடியம் செசுகியுவாக்சைடு** *(Rhodium(III) oxide or Rhodium sesquioxide)* என்பது Rh2O3  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.
## அமைப்பு
Rh2O3  பிரதானமாக இரண்டு படிக வடிவங்களில் காணப்படுகிறது. அறுகோண வடிவ ரோடியம்(III) ஆக்சைடு குருந்தக்கல் அமைப்பில் உள்ளது, இப்படிகம் 750°செ வெப்பநிலைக்குச் சூடுபடுத்தும்போது செஞ்சாய்சதுரப் படிக அமைப்பிற்கு நிலை மாறுகிறது.

## தயாரிப்பு
ரோடியம்(III) ஆக்சைடை பலவழி முறைகளில் தயாரிக்கலாம்.

ரோடியம் உலோகத் தூளானது பொட்டாசியம் ஐதரசன் சல்பேட்டுடன் சேர்த்து உருக்கப்பட்டு, இதனுடன் சோடியம் ஐதராக்சைடு சேர்க்கப்படுகிறது.  இதன் விளைவாக ரோடியம்(III) ஆக்சைடின் நீரேற்று வடிவம் உருவாகிறது. மேலும் இதைச் சூடாக்கினால் ரோடியம்(III) ஆக்சைடு கிடைக்கிறது.
 
*ஆக்சிசன் பிளாசுமாவின் மீது வெளிப்படுமாறு ரோடியம் அடுக்குகளைக் காட்சிப்படுத்தினால் ரோடியம்(III) ஆக்சைடின் மென்படலங்கள் உருவாகின்றன

*நீர்வெப்பத் தொகுப்புருவாக்கம் மூலமாக ரோடியம்(III) ஆக்சைடின் மீநுண்துகள்களை உருவாக்கலாம்.

## இயற்பியல் பண்புகள்

ரோடியம் ஆக்சைடு படலங்கள் ,  வேகமான ஒர் இரு வகை மின்வண்ண  அமைப்புகளாக நடந்துகொள்கின்றன: மீளும் மஞ்சள்↔ அடர் பச்சை அல்லது மஞ்சள் ↔ பழுப்பு – கருஞ்சிவப்பு வண்ண மாற்றங்கள் அடர் மஞ்சள் ↔ பழுப்பு ஊதா நிற மாற்றங்கள் ~1 V மின்னழுத்தத்தைச் செலுத்தும் போது KOH கரைசல்களில் பெறப்படுகின்றன

ரோடியம் ஆக்சைடு படலங்கள், பொதுவான ஒளிஊடுறுவும்  மின்முனையான இண்டியம் வெள்ளீயம் ஆக்சைடு (ITO) படலங்கள் போன்று  ஒளிபுகும் தன்மையுடனும்  மின்கடத்தும் தன்மையும் கொண்டு உள்ளன. ஆனால் Rh2O3   0.2 eV  அளவிற்கு இண்டியம் வெள்ளீயம் ஆக்சைடை விட வேலைத்திறன் குறைவாக உள்ளது.  இதன் விளைவாக, இண்டியம் வெள்ளீயம் ஆக்சைடு மீது ரோடியம் ஆக்சைடு படிவை ஏற்படுத்தி அதன் மூலம் கரிம ஒளி உமிழும் டையோடுகளின் மின் பண்புகளை மேம்படுத்தலாம். 
 
## பயன்கள்
வினையூக்கியாகச் செயல்படுவதுதான் ரோடியம் ஆக்சைடின் பிரதானமான பயனாகும். உதாரணமாக CO  அல்லது  NO வாயுக்களாக மாற்றும் செயல்.

## பாதுகாப்பு
அதிக வெப்பம், கரிமக் கரைப்பான்கள், ஐதரோகுளோரிக் அமிலம், ஐதரோகந்தக அமிலம் மற்றும் அமோனியா போன்ற வேதிப்பொருட்களிடம் இருந்து ரோடியம் ஆக்சைடு தவிர்க்கப்பட வேண்டும்.

## மேலும் காண்க
*ரோடியம்
*ரோடியம்(IV) ஆக்சைடு
*ரோடியம்-பிளாட்டினம் ஆக்சைடு

## மேற்கோள்கள்

பகுப்பு:ஆக்சைடுகள்
பகுப்பு:ரோடியம்(III) சேர்மங்கள்
பகுப்பு:செசுகியுவாக்சைடுகள்
தசநாமி மரபு

**தசநாமி மரபு** (Dashanami Sampradaya)  (IAST ** "Tradition of Ten Names")  என்பது இந்து சமய  ஒரே தண்டத்தை கொண்ட கைக்கொணட ஆதிசங்கரர் மரபு வழிவந்த சந்நியாசிகளின் மடங்களைக் குறிக்கும்.  தீர்த்தர், ஆசிரமம், வனம், ஆரண்யம், கிரி, பர்வதம், சகரம், புரி, பாரதி மற்றும் சரசுவதி எனும்   தசநாமி  (பத்து பெயர்கள்) கொண்ட சந்நியாசிகள் அத்வைத  வேதாந்தத்தைப் பின்பற்றுவர்கள் ஆவார். இவர்களை தசநாமி மரபினர் என்று அழைப்பர்.

கி. பி. எட்டாம் நூற்றாண்டில் ஆதிசங்கரர்,  இந்தியாவில் திசைக்கு ஒன்றாக நான்கு திசைகளில் துவாரகை மடம், புரி கோவர்தன மடம், சிருங்கேரி சாரதா மடம் மற்றும் ஜோஷி மடம் நிறுவினார்.

துவாரகை மடாபதிகள் தீர்த்தர் மற்றும் ஆசிரமம் இரண்டு பெயர்களில் ஒன்றையும், புரி கோவர்தன மடாதிபதிகள் வனம் அல்லது ஆரண்யம் என இரண்டு பெயர்களில் ஒன்றையும், ஜோஷி மடாதிபதிகள் கிரி, பர்தவம், சகரம் என்ற மூன்று பெயர்களில் ஒன்றையும், சிருங்கேரி சாரதா மடம்திபதிகள் புரி, பாரதி அல்லது சரசுவதி என மூன்று பெயர்களில் ஒன்றை தங்கள் துறவப் பெயருடன் தாங்கியிருப்பர்.

## மேற்கோள்கள்


## வெளி இணைப்புகள்

பகுப்பு:அத்துவிதம்
பகுப்பு:இந்து சமய அமைப்புகள்
கேரள அரசு சாலைப் போக்குவரத்துக் கழகம்

கேரள அரசின் கட்டுபாட்டில் உள்ள பேருந்து நிறுவனமான **கேரள அரசு சாலைப் போக்குவரத்துக் கழகம்**(Kerala State Road Transport Corporation) இந்தியாவில் மாநில அரசின் கீழ் உள்ள மிக பழமையான இடப்பெயர்பு கழகமாகும்.

## வரலாறு
திருவிதாங்கூர் தேச இடப்பெயர்ப்பு துறை என்ற பெயரில் திருவிதாங்கூர் அரசு இக்கழக நிறுவனத்தை தொடங்கியது. திருவிதாங்கூர் தேசத்தின் இடப்பெயர்ப்பு தேவையைப் பூர்த்தி செய்தல் என்பதே இது நிறுவப்பட்டதின் நோக்கம். லண்டன் பயணிகள் இடப்பெயர்ப்பு வாரியத்தின் உதவி இயக்கு கண்காணிப்பாளராக இருந்த இ.ஜி. சாள்ட்டர் 1937 செப்டம்பர் 20-ல் இடப்பெயர்ப்பு துறையின் கண்காணிப்பாளராக பதவி அமர்த்தப்பட்டார். திருவனந்தபுரம் - கன்னியாகுமரி, பாலக்காடு - கோயம்புத்தூர் முதலான முக்கிய பன்மாநில பாதைகள் தேசிய மயமாக்கப்பட்டதால் கழகம் வளர்ச்சியுற்றது. 
இங்கிலாந்தில் இருந்து இறக்குமதி செய்யப்பட்ட, கோமட் ஷாஸியில் பெர்கின்ஸ் டீசல் பொறி பொருத்திய 60 பேருந்துக்களாகும் முதல் பேருந்து கழகம். சாள்ட்டரின் மேற்பார்வையில் திருவிதாங்கூர் தேச இடப்பெயர்ப்புத் துறையின் ஊழியர்களே பேருந்து கட்டுமான பணிகளை செய்திருந்தார்கள். திருவனந்தபுரம்-கன்னியாகுமரி வழித்தடம் தேசியமயமாக்கப்பட்டதால் தனியார் இடப்பெயர்ப்பு நிறுவனங்களில் இருந்து பணி இழப்பு ஏற்பட வாய்ப்பு உள்ளவர்களுக்கு கழகத்தில் அன்று பணியமர்த்தலில் முன்னுரிமை வழங்கப்பட்டிருந்தது. அன்றைய முறை இன்றும் கழக ஊழியர்களை தேர்ந்தெடுப்பதில் பின்பற்றப் படுகிறது.
நூறு ஊழியர்களை ஆய்வாளராகவும் நடத்துநர்களாகவும் நியமித்துக் கொண்டு இடபெயர்ப்பு துறை ஆரம்பிக்கப்பட்டது.
தேச தன்னுந்தி சேவை(State Motor Service) மன்னர் சித்திரைத்திருநாள் 1938, பிப்ரவரி 20-ல் தொடங்கிவைத்தார். திருவிதாங்கூர் திவானாக இருந்த சி.பி.ராமசுவாமி ஐயரின் எண்ணமாகும் அரசு சார்பில் பேருந்து சேவை. மன்னரும் மன்னர் குடும்பத்தினரும் ஆவர் துடக்க பயணத்தில் பயணிகள். சாள்ட்டர் அவர்கள் தான் முதல் பயணத்தின் ஓட்டுநர். இந்த பேருந்தும் மற்றுள்ள 33 பேருந்துக்களும் கவடியார் நகரத்தில் அணிவகுத்து சென்றது அன்று அணைவரையும் கவர்ந்திருந்தது.

## பணிமனைகள் மற்றும் பட்டறைகள்

## பட்டறைகள்

## படத்தொகுப்பு

File:Thiruvananthapuram Volvo bus.jpg|KSRTC Volvo 8400 தாழ்தள சொகுசு பேருந்து திருவனந்தபுர மாநகரம்
File:KSRTC at Wayanad Ghat Section.jpg|KSRTC வயநாடு மலைப்பகுதிகளில் வேநாடு மற்றும் விரைவு பயணிகள் பேருந்து
File:Kerala State RTC Super Express front view.jpg|KSRTC கொட்டாரக்கரையில் இருந்து கொல்லூர் கோவிலுக்கு இயக்கப்படும் தினசரி பன்மாநில அதி துரித பேருந்து
File:Kerala State RTC Super Express side view.JPG|அதி துரித பேருந்து


## மேற்கோள்கள்

பகுப்பு:1938 நிறுவனங்கள்
வில்லியம் சி. கேம்பல்

**வில்லியம் சி. கேம்பல்** (*William C. Campbell*) என்பவர் ஐரிய உயிர்வேதியியலாளரும், உயிரியலாளரும், ஒட்டுண்ணியியலாளரும் ஆவார். உருளைப்புழுக்களால் ஏற்படும் ஆற்று கண்பார்வையிழப்பு போன்ற உடல்நலக்குறைவை குணப்படுத்தும் மருந்துக் கண்டுபிடிப்புக்காக இவருக்கும் மேலும் இருவருக்கும் 2015 ஆம் ஆண்டிற்கான மருத்துவம் அல்லது உடலியங்கியலுக்கான நோபல் பரிசு வழங்கப்பட்டது.

## விருதுகள்
* 2015 மருத்துவம் அல்லது உடலியங்கியலுக்கான நோபல் பரிசு - சத்தோசி ஓமுரா, தூ யூயூ ஆகியோருடன் பகிர்ந்தளிக்கப்பட்டது.

## மேற்கோள்கள்

## வெளி இணைப்புகள்
*Research Institute for Scientists Emeriti(RISE) at Drew University 

பகுப்பு:நோபல் மருத்துவப் பரிசு பெற்றவர்கள்
பகுப்பு:வாழும் மக்கள்
பகுப்பு:1930 பிறப்புகள்
பகுப்பு:அயர்லாந்து உயிர்வேதியியலாளர்கள்
பகுப்பு:அமெரிக்க உயிர்வேதியியலாளர்கள்
பகுப்பு:நோபல் பரிசு பெற்ற அமெரிக்கர்கள்
சத்தோசி ஓமுரா

**சத்தோசி ஓமுரா** (*Satoshi Ōmura*, 大村智, பிறப்பு: 12. சூலை 1935) சப்பானிய உயிர்வேதியியலாளர் ஆவார். இவர் மருந்துகளில் உருவாகும் நுண்ணுயிரிகளைப் பற்றிய ஆய்வுகளுக்காக அறியப்படுகிறார். உருளைப்புழுக்களால் ஏற்படும் ஆற்று கண்பார்வையிழப்பு போன்ற உடல்நலகுறைவை குணப்படுத்தும் மருந்துக் கண்டுபிடிப்புக்காக இவருக்கும் மேலும் இருவருக்கும் 2015 ஆம் ஆண்டிற்கான மருத்துவம் அல்லது உடலியங்கியலுக்கான நோபல் பரிசு வழங்கப்பட்டது..

## மேற்கோள்கள்

## வெளி இணைப்புகள்
* Professor Satoshi Omura
* Satoshi Ōmura | People | THE KITASATO INSTITUTE 
* Nirasaki Omura Art Museum

பகுப்பு:நோபல் மருத்துவப் பரிசு பெற்றவர்கள்
பகுப்பு:1935 பிறப்புகள்
பகுப்பு:சப்பானிய உயிர்வேதியியலாளர்கள்
பகுப்பு:வாழும் மக்கள்
பகுப்பு:நோபல் பரிசு பெற்ற சப்பானியர்கள்
தூ யூயூ

**தூ யூயூ** (*Tu Youyou*, ; பிறப்பு: 30 டிசம்பர் 1930), சீன மருத்துவ அறிவியலாளரும், மருந்தாக்க வேதியியலாளரும், கல்வியாளரும் ஆவார். இவர் மலேரியாவைக் குணப்படுத்த ஆர்ட்டெமிசினின் என்ற புதிய மருந்தைக் கண்டுபிடித்தமைக்காக அறியப்படுகிறார். மலேரியாவுக்கான இச்சிகிச்சை முறை 20 ஆம் நூற்றாண்டின் வெப்பமண்டல மருத்துவத்தில் ஒரு பெரும் சாதனை எனக் கருதப்படுகிறது. இவரது இக்கண்டுபிடிப்புக்காக இவருக்கு 2015 ஆம் ஆண்டிற்கான மருத்துவம் அல்லது உடலியங்கியலுக்கான நோபல் பரிசு அறிவிக்கப்பட்டது. 2015 ஆம் ஆண்டிற்கான நோபல் பரிசின் பாதித்தொகை இவருக்கும், மீதமான தொகை ஒட்டுண்ணியால் ஏற்படும் நோயைக் குணப்படுத்த மருந்து கண்டுபிடித்தமைக்காக வில்லியம் சி. கேம்பல், சத்தோசி ஓமுரா ஆகியோருக்கு வழங்கப்பட்டது.

## மேற்கோள்கள்

பகுப்பு:1930 பிறப்புகள்
பகுப்பு:வாழும் மக்கள்
பகுப்பு:பெண் அறிவியலாளர்கள்
பகுப்பு:நோபல் மருத்துவப் பரிசு பெற்றவர்கள்
பகுப்பு:நோபல் பரிசு பெற்ற பெண்கள்
பகுப்பு:பெண் வேதியியலாளர்கள்
பகுப்பு:சீன வேதியிலாளர்கள்
மாங்கனீசு(II,III) ஆக்சைடு

**மாங்கனீசு(II,III) ஆக்சைடு** *(Manganese(II,III) oxide)* என்பது Mn3O4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மாங்கனீசு +2 மற்றும் +3 என்ற இரண்டு ஆக்சிசனேற்ற நிலைகளில் காணப்படுவதால்  இதனுடைய வாய்ப்பாடு சில சமயங்களில் MnO.Mn2O3. Mn3O4 என்று எழுதப்படுகிறது. இயற்கையில் இது ஆசுமானைட்டு என்ற கனிமமாகக் கிடைக்கிறது.

## தயாரிப்பு
எந்தவொரு மாங்கனீசு ஆக்சைடையும் 1000°செ வெப்பநிலைக்குச் மேல் காற்றில் சூடுபடுத்தும்போது Mn3O4 உருவாகிறது. MnII  சேர்மத்தை ஆக்சிசனேற்றம் செய்வது அல்லது MnVI சேர்மத்தை ஆக்சிசன் ஒடுக்கம் செய்வது உள்ளிட்ட செயல்முறைகளில் மீநுண்துகள் படிக Mn3O4 சேர்மத்தை உருவாக்க போதுமான ஆராய்ச்சிகள் மையப்படுத்தப்பட்டு வருகின்றன

## வினைகள்
மீத்தேன் மற்றும் கார்பன் ஓராக்சைடை ஆக்சிசனேற்றம் செய்தல்  NO சேர்மத்தை சிதைவடையச் செய்தல்,  நைட்ரோபென்சீ னை  ஒடுக்கும் செய்தல் மற்றும் வினையூக்கி முன்னிலையில் எரிதல் போன்ற பல்வேறு வகையான வினைகளில் Mn3O4 வினையூக்கியாகச் செயல்படுகிறது.

## அமைப்பு
Mn3O4 சிபினல் படிக அமைப்பில் காணப்படுகிறது. ஆக்சைடு அயனிகள் கனசதுர  நெருக்கப் பொதிவு கட்டமைப்பும் MnII  நான்முக தளங்களிலும் MnIII எண்முகத் தளங்களிலும்  ஆக்கிரமித்துள்ளன. சான் தெள்ளர் விளைவு காரணமாக கட்டமைப்பு உருச்சிதைந்து காணப்படுகிறது. அறை வெப்பநிலையில் Mn3O4 இணைகாந்தப் பண்பும் 41-43 கெல்வின் வெப்பநிலைக்கு கீழ் அயக்காந்தப் பண்பும்  பெற்றுள்ளது.  மீநுண்துகள் படிகங்களில் இவ்வெப்பநிலை அளவு 39 கெல்வினுக்கு குறைவாகின்றது என அறியப்படுகின்றது.  

## பயன்கள்
மாங்கனீசு துத்தநாக பெர்ரைட்டு மற்றும் இலித்தியம் மின்கலன்களில் பயன்படும் இலித்தியம் மாங்கனீசு ஆக்சைடு முதலிய பொருட்கள் தயாரிப்பில் தொடக்கப் பொருளாகப் பயன்படுகிறது

எண்ணெய் மற்றும் வாயுக் கிணறுகளில் எடையிடும் முகவராக மாங்கனீசு நான்காக்சைடு பயன்படுகிறது.

## மேற்கோள்கள்

பகுப்பு:மாங்கனீசு சேர்மங்கள்
பகுப்பு:ஆக்சைடுகள்
பகுப்பு:கலப்பு இணைதிறன் சேர்மங்கள்
நானா சாகிப்

**நானா சாகிப்** (Nana Sahib)  (பிறப்பு: 19 மே 1824 – கானாமல் போது 1857),  பிரிட்டன் கம்பேனி ஆட்சிக்கு எதிராக நடந்த  1857 இந்திய சிப்பாய் கிளர்ச்சிக்கு தலைமை தாங்கியவர்களில் முக்கியமானவர். பித்தூரை தலைமயிடமாகக் கொண்டு மராத்திய அரசை நடத்தியவர். நானா சாகிப், மராத்திய பேரரசின் பேஷ்வா இரண்டாம் பாஜிராவின் தத்துப் பிள்ளையாவர். 1857 சிப்பாய்க் கிளர்சிக்குப் பின் பிரித்தானிய இராணுவத்தின் பிடியிலிருந்து தப்பிக்க தலைமறைவாகி விட்டார்.

## இளமை வாழ்க்கை
நாராயணன் பட் - கங்கா பாய் இணையருக்கு பித்தூரில் 19 மே 1824இல் பிறந்த நானா சாகிப்பின் இயற்பெயர் நானா கோவிந்த் தோந்து பந்த் ஆகும்

மூன்றாம் ஆங்கிலேய மராட்டியப் போரில், கிழக்கிந்திய கம்பெனி ஆட்சியிடம்,  பேஷ்வா இரண்டாம் பாஜி ராவ் தலைமையிலான மராத்தியப் பேரரசு தோற்றது. பாஜி ராவை பிரித்தானிய கம்பெனி ஆட்சி, கான்பூர் அருகே உள்ள பித்தூரில் கட்டாயமாக தங்க வைக்கப்பட்டு ஓய்வூதியம் வழங்கியது.

நானா சாகிப்பின் பெற்றோர்கள் உட்பட ஆயிரக்கணக்கான மராத்தியர்கள் பித்தூருக்கு புலம் பெயர்ந்தனர். பித்தூரின் இரண்டாம் பாஜி ராவ் பேஷ்வா, 1827ஆம் ஆண்டில் நானா சாகிப்பை தத்து எடுத்து வளர்த்தார். நானா சாகிப் சிறு வயதில் ராணி இலட்சுமி பாய், தாந்தியா தோப், அஷி முல்லா கான் ஆகியவர்களுடன் நெருங்கிப் பழகியவர்.

## அவகாசியிலிக் கொள்கை
கிழக்கிந்தியா கம்பெனி அரசின் கவர்னர் ஜெனரல் டல்ஹௌசி கொண்டு வந்த  அவகாசியிலிக் கொள்கையின் படி, வாரிசு அற்ற இந்திய அரசுகளை பிரித்தானிய கம்பெனி ஆட்சி கையகப்படுத்தியது. அவகாசியிலிக் கொள்கையின்படி ஆட்சி இழந்த அரசுகள் சதாரா, ஜெய்பூர், சம்பல்பூர், பகத், நாக்பூர், ஜான்சி ஆகும். மேலும் சரியாக ஆட்சி செய்யாத அவத் அரசையும் கிழக்கிந்திய கம்பெனி ஆட்சி கையகப்படுத்தியதால், கம்பெனி ஆட்சிக்கு நான்கு மில்லியன் பவுண்டு ஸ்டெர்லிங் வருவாய் கிடைத்தது. 
பித்தூர் அரசர் இரண்டாம் பாஜி ராவின் மறைவிற்குப் பின், அவருக்கு ஆண்டு ஓய்வூதியமாக கிழக்கிந்திய கம்பெனி ஆட்சி ஆண்டிற்கு 80, 000 பவுண்டு ஸ்டெர்லிங்  வழங்கி வந்ததை நிறுத்தியது.

## முதல் இந்திய விடுதலைப் போர்

6 சூன் 1857இல் நானாசாகிப் தலைமையிலான 15 ஆயிரம் சிப்பாய்கள் கொண்ட படைகள், கான்பூரில் இருந்த கிழக்கிந்திய இராணுவத்தின் ஒரு பெரும் படையை மூன்று வாரங்கள் முற்றுயிட்டது. படைக்கலன்களையும், செல்வத்தையும் கொள்ளையடித்து பின் தில்லியின் இரண்டாம் பகதூர் ஷா படைகளுடன் இணைந்து நின்று கிழக்கிந்திய இராணுவத்துடன் போரிட்டது.
போரில் பல ஆங்கிலேயே மக்கள் நானா சாகிப் படைகளால் கைது செய்யப்பட்டனர். ஆங்கிலேயே படைத்தலவன் வீலர், நானா சாகிப்பிடம் சரண் அடைந்தான். பிறகு ஆங்கிலேயே பொது மக்கள் விடுவிக்கப்பட்டனர். 27 சூன் 1857 அன்று வீலர் கான்பூரை விட்டு அலகாபாத்திற்கு அகன்றான்.

### கான்பூரை கம்பெனி படையினர் மீட்டல்

16 சூலை 1857இல் கிழக்கிந்திய இராணுவத்தினர் பெரும் படையுடன் திரும்பி, நானா சாகிப் கைவசமிருந்த கான்பூரை மீட்டனர். பின்னர் பித்தூர் சென்று அங்கிருந்த வீடுகளை எரித்தும், செல்வங்களை கொள்ளை கொண்டும், மக்களையும் கொன்றனர்.

## நானா சாகிப் தலைமறைவு
கான்பூரை ஆங்கிலேயர்களிடம் இழந்த நானா சாகிப் தலைமறைவானார். நானா சாகிப்பின் படைத்தலைவர் தாந்தியா தோபே கான்பூரை முற்றுகையிட்டு வெற்றி பெற்றும், இரண்டாம் கான்பூர் போரில் ஆங்கிலேயர்களிடம் வீழ்ந்தார். நானா சாகிப் நேபாளத்தில் இருப்பதாக தகவல் கிடைத்தது.

## மேற்கோள்கள்

பகுப்பு:இந்திய விடுதலைப் போராட்ட வீரர்கள்
பகுப்பு:இந்தியாவில் காணாமல் போனவர்கள்
பகுப்பு:மராத்தியர்கள்
பகுப்பு:1824 பிறப்புகள்
பகுப்பு:1859 இறப்புகள்
பகுப்பு:மராட்டியப் பேரரசு
விலங்கு அறுப்பு

**விலங்கு அறுப்பு** அல்லது **விலங்குப் படுகொலை** (**animal slaughter**) என்பது விலங்குகளைக் கொல்வது ஆகும். இது பொதுவாக கால்நடைகள் உள்ளிட்ட வளர்ப்பு விலங்குகளை கொல்வதைக் குறிக்கிறது. ஒவ்வொரு ஆண்டும் 80 பில்லியன் நிலவாழ் விலங்குகள் உணவுக்காகக் கொல்லப்படுவதாக மதிப்பிடப்பட்டுள்ளது. பெரும்பாலான விலங்குகள் உணவுக்காக வெட்டப்பட்டுக் கொல்லப்பட்டாலும், உடற் தோலை அறுவடை செய்வதற்காகவும், நோய்வாய்ப்பட்டு மனித நுகர்வுக்குப் பொருத்தமற்றதாக இருத்தல் அல்லது இனப்பெருக்க இருப்பை பராமரிக்கும் பண்ணைகளில் உபரியாக இருத்தல் உள்ளிட்ட பிற காரணங்களுக்காகவும் விலங்குகள் கொல்லப்படுகின்றன. விலங்கு அறுப்பு என்பது பொதுவாக உடலில் சில ஆரம்ப வெட்டுக்களைச் செய்து, உடலின் பெரும் துவாரங்களைத் திறந்துக் குடல் உள்ளிட்ட மனித நுகர்வுக்குப் பயன்படாத பாகங்களை அகற்றுவதைக் குறித்தாலும், அறுப்பின் போது பொதுவாக அவ்விலங்கின் சடலம் பெரும்பாலும் ஒரே துண்டாக வைக்கப்படுகிறது. இத்தகைய செயல்முறைகள் பெரும்பாலும் காட்டில் வேட்டையாடுபவர்களாலும் அடிதொட்டித் தொழிலாளர்களாலும் செய்யப்படுகிறது. இதன் பின்னர், அந்தச் சடலமானது சிறிய துண்டுகளாக வெட்டப்படுகிறது.

உணவுக்காக பொதுவாகக் கொல்லப்படும் விலங்குகளாவன மாடு, எருமை, கன்று, செம்மறி ஆடு, ஆடு, ஆட்டுக்குட்டி, பன்றி, மான், குதிரை, கோழி வகைகள் (முக்கியமாக கோழி, வான்கோழி, வாத்து), பூச்சிகள் (வணிக இனமான வெட்டுக்கிளி உள்ளிட்டவை), மற்றும் அதிக அளவில் மீன்கள் (மீன் வளர்ப்புத் தொழிலில்). 2020-ம் ஆண்டில் பெளனாலைடிக்ஸ் (Faunalytics) என்ற அமைப்பு சீனா, ஐக்கிய அமெரிக்கா மற்றும் பிரேசில் ஆகியவை அதிக எண்ணிக்கையிலான பசுக்கள் மற்றும் கோழிகளைக் வெட்டும் நாடுகள் என்று கண்டறிந்துள்ளது. பன்றிகளைக் கொல்வதில் சீனா முதலிடம் வகிக்கிறது. அதைத் தொடர்ந்து ஐக்கிய அமெரிக்கா, ஜெர்மனி, ஸ்பெயின், வியட்நாம் மற்றும் பிரேசில் ஆகிய நாடுகள் பன்றிகளை அதிகமாகக் கொல்கின்றன. செம்மறி ஆடுகளின் சதவீத வரைபடத்தைப் பொருத்தமட்டில், ஆடுகளை அதிக அளவில் வெட்டுவதில் மீண்டும் சீனா முதலிடம் வகிப்பதைக் காணமுடிகிறது. அதற்கு அடுத்தபடியாக ஆஸ்திரேலியா மற்றும் நியூசிலாந்து விளங்குகின்றன. சீனா, இந்தோனேசியா, பெரு, இந்தியா, ரஷ்யா மற்றும் ஐக்கிய அமெரிக்கா ஆகிய நாடுகள் மீன்களை அதிக அளவில் (டன்களில்) உற்பத்தி செய்துக் கொல்கின்றன.

## மேலும் காண்க
* விலங்கு வன்கொடுமை
* விலங்குத் தொழிற்கூட்டு
* விலங்கினவாதம்
* பண்டமாக்கல்

## ஆதாரங்கள்


## வெளி இணைப்புகள்
* Canada Agricultural Products Act R.S., 1985, c. 20 (4th Supp.) 
*  Humane Slaughter of Livestock Regulations
* Slovak Pig Slaughter and Traditional Sausage Making – article in English with detailed pictures of a Slovak family slaughtering a pig in the traditional style
*  Live Counter About Slaughtered Animals Worldwide

பகுப்பு:விலங்கு வன்கொடுமை
பகுப்பு:விலங்குரிமை
பகுப்பு:விலங்குத் தொழிற்கூட்டு
பிண்டாரிகள்

**பிண்டாரிகள்** (Pindaris) என்பவர்கள் மொகலாயர் ஆட்சியின் போது இருந்த குதிரைப் படையினர்கள் ஆவார். மொகலாயர் ஆட்சி செயல்படாத நிலையில் இவர்கள் படையணிகளிலிருந்து விலகி, சிறு சிறு கூட்டங்களாக மாறி, அதில் பலமிக்கவனை தலைவனை கொண்ட வழிப்பறி கொள்ளைர்களாக மாறியவர்கள். பிண்டாரிகளில் உள்ள கொள்ளைக் கூட்டங்களில் முஸ்லிம் மற்றும் இந்துக்களில், முஸ்லீம்களே அதிகமாக இருந்தனர். பிண்டார்களில் பிரித்தானிய இந்தியாவின் மகாராஷ்டிரம், மத்தியப் பிரதேசம், சத்திஸ்கர் பகுதிகளை அடக்கிய மத்திய மாகாணத்தில் அதிகம் இருந்தனர்.

கம்பெனி இராணுவத்திற்கு எதிராக நடந்த போர்களில், குறிப்பாக சிப்பாய்க் கிளர்ச்சி, 1857யின் போதும்  இந்திய மன்னர்கள், பிண்டாரிகளை அதிக ஊதியம் கொடுத்து, போர்ப் பணிகளுக்கு அமர்த்திக் கொண்டனர்.

ஆங்கிலேயேர்களுக்கு எதிரான போர்களில் பிண்டாரிகளை அதிகமாக ஈடுபடுத்திய  மராத்தியப் பேரரசு, மூன்றாம் ஆங்கிலேயே - மராட்டியப் போரின் முடிவிற்கு பின் நடந்த  சிப்பாய் கிளர்ச்சி, 1857க்குப் பின்னர் பிண்டாரிகளை பிரித்தானியாவின் இந்தியப் பேரரசு முற்றிலும் ஒழித்து விட்டது. தற்போதும் பிண்டாரிகள்,  மத்திய இந்தியாவில்  பல இனக் குழுக்களாக வாழ்கின்றனர்.

## மேற்கோள்கள்

## வெளி இணைப்புகள்
* Pindari Society and the Establishment of British Paramountcy in India
* http://veerblogs.erosentertainment.com
* http://fullytimepass.com/2009/11/25/exclusive-first-look-theoretically-trailer-of-veer-movie/ 
*  *Pindari* in The tribes and castes of the central provinces of India, Volume 1, by R.V. Russell, R.B.H. Lai

பகுப்பு:இந்திய இனக்குழுக்கள்
பகுப்பு:மத்தியப் பிரதேச வரலாறு
பகுப்பு:முகலாயப் பேரரசு
பகுப்பு:பிரித்தானியக் கிழக்கிந்தியக் கம்பனி
1995 ஆசிய யூடோ போட்டிகள்

**1993 ஆசிய யூடோ போட்டிகள்** புது தில்லியில் நடைபெற்றன. 

## பதக்கப்பட்டியல்

## மேற்கோள்கள்
* 

## வெளி இணைப்புகள்
*ஆசிய யூடோ ஒருங்கிணைப்பு ஆணையம்

A
பகுப்பு:விளையாட்டுப் போட்டிகள்
பிளாட்டோனிய மெய்யியலாளர்கள் பட்டியல்

**பிளாட்டோனியர்கள்** பிளாட்டோனியத்தைப் பின்பற்றுபவர்கள். பிளாட்டோவின் மெய்யியலே பிளாட்டோனியம் ஆகும். அண். கி.மு 385இல் பிளாட்டோ கல்விக்கழகத்தை நிறுவியதில் இருந்தே பிளாட்டோனியம் தொடங்கியது எனலாம். பண்டைய பிளாட்டோனியம் 641இல் எகிப்தை முசுலிம்கள் கைப்பற்றிய பிறகு அலெக்சாந்திரியாவில் கொண்டுவரப்பட்ட பேகன் பிளாட்டோனியப் பள்ளி நிலவிய வரை, அதாவது முதல் பிளாட்டோனியப் பள்ளி தொடங்கியதில் இருந்து. இது பண்டைய உலகின் அறிதிறன் வாழ்க்கையில் பெருந்தாக்கத்தைச் செலுத்தியது. மேலு பின்னைப் பழங்காலத்தில் ஓங்கலான அதிகாரம் செலுத்திய மெய்யியலாக விளங்கியது.

## மேலும் காண்க

*பண்டைய கிரேக்க மெய்யியலாளர்கள் பட்டியல்
*எபிக்கியூரிய மெய்யியலாளர்கள் பட்டியல்
*நக்கல்வாத மெய்யியலாளர்கள் பட்டியல்
*சுதாயிக்கிய மெய்யியலாளர்கள் பட்டியல்


பகுப்பு:மெய்யியலாளர்களின் பட்டியல்கள்
சிறீ ராமகிருஷ்ணா பொறியியல் கல்லூரி

**சிறீ ராமகிருஷ்ணா பொறியியல் கல்லூரி** கோயம்புத்தூரில் இயங்கிவரும் தனியார் பொறியியல் கல்லூரியாகும். இக்கல்லூரியானது 1994இல் எஸ. என். ஆர் அறக்கட்டளையால் 1994இல் துவக்கப்பட்டது. தன்னாட்சி அங்கீகாரம் பெற்ற இக்கல்லூரி சென்னை அண்ணா பல்கலைக்கழகத்தின் உறுப்புக் கல்லூரியாக செயற்பட்டு வருகிறது. இக்கல்லூரி, அகில இந்திய தொழில்நுட்பக் கல்விக் குழுவின் அனுமதியுடன் செயற்பட்டு வருகிறது.

இக்கல்லூரியில் பத்து இளநிலைப் பொறியியில் படிப்புகளும், எட்டு முதுநிலைப் படிப்புகள் மற்றும் வணிக மேலாண்மைப் பிரிவு ஆகியன உள்ளன. 2019 ஆண்டு காலக்கட்டத்தில் இக்கல்லூரியியில் 4,400 மாணவர்கள் பயின்றுவர, 279 ஆசிரியர்கள் கற்பித்து வருகின்றனர்.  
## இதனையும் காண்க
* கோயம்புத்தூர் மாவட்டத்திலுள்ள கல்வி நிலையங்கள்

## மேற்கோள்கள்

பகுப்பு:கோயம்புத்தூரிலுள்ள பொறியியல் கல்லூரிகள்
பகுப்பு:தமிழ்நாட்டுப் பொறியியல் கல்லூரிகள்
சமச்சீர் உறவு

கணிதத்தில், ஒரு கணத்தில் வரையறுக்கப்பட்ட ஈருறுப்பு உறவு **சமச்சீர் உறவு** (*symmetric*) எனில், அவ்வுறவின்கீழ் அக்கணத்தில் உள்ள ஒவ்வொரு சோடி உறுப்புகளுக்கும், சோடியின் முதல் உறுப்புக்கு இரண்டாவது உறுப்புடன் உறவு உண்டெனில், இரண்டாவது உறுப்புக்கும் முதல் உறுப்புடன் உறவு இருக்கும்.

*X* கணத்தில் வரையறுக்கப்பட்ட ஈருறுப்பு உறவு R ஒரு சமச்சீர் உறவு எனில்:

:\forall a, b \in X,\ a R b \Rightarrow \; b R a.

சமச்சீராக மட்டுமில்லாமல், கூடுதலாக கடப்பு உறவாகவும், எதிர்வு உறவாகவும் உள்ள ஒரு உறவு சமான உறவு என்றழைக்கப்படும்.

## எடுத்துக்காட்டுகள்
### கணிதத்தில்
* "சமன்" என்ற ஈருறுப்பு உறவு ஒரு சமச்சீர் உறவு.

"விடச் சிறியது" , "விடப் பெரியது இரண்டும் சமச்சீர் உறவல்ல.

* பகுதி வரிசைப்படுத்தப்பட்ட கணத்தில் வரையறுக்கப்பட்ட "ஒப்பிடக் கூடியது" ஒரு சமச்சீர் உறவு.
* "...., .... இரண்டும் ஒற்றை எண்கள்" என்ற உறவு சமச்சீர் உறவு.
::::::

## சமச்சீரற்ற உறவு, எதிர்சமச்சீர் உறவுகளுடான தொடர்பு

சமச்சீரற்ற உறவின் வரையறைப்படி, இவ்வுறவின்கீழ் ஒரு உறுப்பு மற்றொரு உறுப்புடன் சமச்சீர் உறவு கொண்டிருக்கும்போது, இரண்டாவது உறுப்பு முதல் உறுப்புடன் உறவு கொண்டிருக்காது.

எனவே ஒரு ஈருறுப்பு உறவானது ஒரே சமயத்தில் சமச்சீர் உறவாகவும், சமச்சீரற்ற உறவாகவும் இருக்க முடியாது. ஆனால், ஒரு ஈருறுப்பு உறவு சமச்சீர் உறவாகவும் இல்லாமல், சமச்சீரற்ற உறவாகவும் இல்லாமல் இருக்க முடியும். (&le;)

எதிர்சமச்சீர் உறவின் வரையறைப்படி, இரு உறுப்புகள் எதிர்சமச்சீர் உறவால் இணைக்கப்பட வேண்டுமானல் அவை இரண்டும் சமனாக இருக்க வேண்டும்.

எனவே சமச்சீர், எதிர்சமச்சீர் உறவுகள் ஒன்றையொன்று சார்ந்தவையல்ல.

## வெளியிணைப்புகள்
*Weisstein, Eric W. "Symmetric Relation." From MathWorld
*http://www.csee.umbc.edu/~stephens/203/PDF/10-2.pdf

பகுப்பு:கணித உறவுகள்
சின்ன விஷயங்களின் கடவுள் (நூல்)

**சின்ன விஷயங்களின் கடவுள்** என்பது அருந்ததி ராய் எழுதிய "த காட் ஆஃப் சிமோல் திங்சு" (*The god of small things*) என்ற புகழ் பெற்ற ஆங்கில நூலின் தமிழ்ப் பதிப்பு ஆகும்.

இதன் ஆங்கில மூலப் படைப்பு ஆரம்பத்தில் வெளியிட பொருளாதார உதவியின்றி எளிமையாக வெளியிடப்பட்டது. பின்னர் படைப்பின் சிறப்பு பரவத்துவங்கியது, மேலும் 45 லட்சங்களுக்கு மேல் பொருளாதரம் ஈட்டியது. அதன்பின்னர் ஐரோப்பிய மொழிகள் உட்பட ஏராளமான மொழிகளுக்கு இந்நூல் மொழிபெயர்க்கப்பட்டுள்ளது. மலையாள மொழியில் இந்த நூல் பிரியா ஏ.எஸ் என்பவரால் *குஞ்ஞு காரியங்களுடைய ஒடே தம்புரான்* (കുഞ്ഞു കാര്യങ്ങളുടെ ഒടേതമ്പുരാന്‍) என்ற பெயரில் வெளியிடப்பட்டுள்ளது. இந்த வரிசையில் கடைசியாக தமிழில் வெளியிடப்பட்டுள்ளது. இதுவரை இந்நூல் வெளியிடப்பட்ட மொழிகளின் எண்ணி்க்கை 39 ஆகும்.

தமிழில் இந்நூல் காலச்சுவடு பதிப்பக வெளியீடாக ஜி. குப்புசாமியின் மொழிபெயர்ப்பில்  2012 சூலை 28-ஆம் தேதி சென்னை எழும்பூரில் உள்ள டோன் போஸ்கோ பள்ளியில் நடைபெற்ற விழாவில் வெளியிடப்பட்டது.
[300px|left|thumb|2012, சூலை 28-ஆம் தேதி சென்னையில் உள்ள டோன் போஸ்கோ பள்ளியில், ''சின்ன விஷயங்களின் கடவுள்'' நூல் வெளியீட்டு விழாவின்போது கவிஞர் சுகிர்தாரணி (இடது பக்கம் உள்ளவர்) எழுதிய ''காமத்திப்பூ'' கவிதை நூலை எழுத்தாளர் [பிரபஞ்சன் (வலது பக்கம் உள்ளவர்) வெளியிட, பெறுகிறார் எழுத்தாளர் அருந்ததி ராய்.]]

### கதை சுருக்கம்
கதை கேரளா, இந்தியாவில் கோட்டயம் மாவட்டத்தின் ஒரு பகுதியாக இருக்கும்  அய்மனம் சிற்றூரில் நடப்பதாக உள்ளது. கதையானது 1969 க்கு இடையில் முன்னும் பின்னுமாக நடக்கிறது.  இரட்டையர்களான ராஹேல் (சிறுமி) மற்றும் எஸ்தப்பன் (சிறுவன்) ஆவர். குடும்பத்தில் நிகழ்ந்த துயர நிகழ்வுக்குப் பிறகு  ஏழு வயதில் எஸ்தப்பன் கல்கத்தாவில் உள்ள அவனது தந்தையிடம் அனுப்பி வைக்கப்படுகிறான். 25 ஆண்டுகளுக்குப் பிறகு 1993 இல் அய்மனத்துக்கே திரும்புகிறான். இரட்டையர்கள் மீண்டும் ஒன்றிணைகின்றனர் அப்போது எஸ்தப்பன் எல்லா வகையிலும் மாறியவனாக உள்ளதாக ராஹேல் உணர்கிறாள்.

அம்மு ஐப்பே பப்பாச்சி என்று அழைக்கப்படும் தனது மோசமான தந்தையிடமிருந்தும், மம்மாச்சி என்று அழைக்கப்படும் அவரது கசப்பான, நீண்டகால பொறுமையுள்ள தாயிடமிருந்தும் தப்பிக்க ஆசைப்படுகிறாள். கல்கத்தாவில் ஒரு தொலைதூர அத்தையுடன் ஒரு கோடைகாலத்தைக் கழிக்க செல்ல அனுமதிக்குமாறு அவள் பெற்றோரை வற்புறுத்துகிறாள். அய்மனத்துக்கு திரும்பாமல் இருப்பதற்காக, அவள் அங்கேயே ஒரு ஆடவனைத் திருமணம் செய்துகொள்கிறாள். ஆனால் பின்னர் அவன் ஒரு குடிகாரன் என்பது தெரிகிறது. அவன் அவளை உடல் ரீதியாக துஷ்பிரயோகம் செய்கிறான். அவள் ரஹேல் மற்றும் எஸ்தாவைப் பெற்றெடுக்கிறாள். கணவனை விட்டுவிட்டு, தன் பெற்றோர் மற்றும் சகோதரர் சாக்கோவுடன் வாழ அய்மனமுக்குத் திரும்புகிறாள்.

## குறிப்புகள்

*தினமலர் நாளிதழ் செய்தி 
*சின்ன விஷயங்களின் கடவுள் பற்றிய செய்தி - {{ஆ))

பகுப்பு:1997 நூல்கள்
பகுப்பு:ஆங்கில மொழிப் புதினங்கள்
பகுப்பு:ஆங்கிலம்-தமிழ் மொழிபெயர்ப்பு நூல்கள்
பகுப்பு:2012 தமிழ் நூல்கள்
பகுப்பு:இந்தியத் தமிழ் நூல்கள்
கனூரி மக்கள்

**கனூரி மக்கள்**, இன்றைய நைகர், நைசீரியா, கமரூன் ஆகிய நாடுகளில் இருந்த முன்னாள் கானெம் பேரரசு, போர்னு பேரரசு ஆகியவற்றின் நிலப்பகுதிகளில் வாழும் ஒரு இனக்குழு ஆகும். கனூரி எனப் பொதுவாக அழைக்கப்படுபவர்களில், பல்வேறு துணைக் குழுக்களும், கிளைமொழிக் குழுக்களும் அடங்குகின்றன. இவர்களுட் சிலர் தாம் கனூரிகளிலிருந்து வேறானவர்கள் என உணர்கின்றனர். பெரும்பாலானவர்கள் தாம் மத்தியகால கானெம்-போர்னு பேரரசின் அல்லது அதன் மாகாணங்களின் ஆட்சியாளர்களின் கால்வழிகளில் இருந்து தோன்றியவர்கள் என நம்புகின்றனர். அயலவர்களான டூபூ அல்லது சாகாவா இடையர் குழுக்களுடன் ஒப்பிடும்போது கனூரிக் குழுக்கள் மரபுவழியாக உடலுழைப்புக் குறைந்தவர்கள். இவர்கள் வேளாண்மை, சாட் ஏரியில் மீன் பிடித்தல், வணிகம், உப்பு விளைவித்தல் ஆகியவற்றில் ஈடுபடுபவர்கள்.

## மேற்கோள்கள்

பகுப்பு:ஆப்பிரிக்க இனக்குழுக்கள்
தைட்டானியம்(II) ஆக்சைடு

**தைட்டானியம்(II) ஆக்சைடு** *(Titanium(II)  oxide)* என்பது TiO என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும் தைட்டானியம் மற்றும் ஆக்சிசன் சேர்ந்து உருவாகும் இச்சேர்மத்தை தைட்டானியம் ஈராக்சைடு மற்றும் தைட்டானியம் உலோகத்தை 1500°செல்சியசு வெப்பநிலையில் சேர்த்து தயாரிக்கலாம். TiO0.7 அளவுக்கு TiO1.3  என்ற வீச்சில் சமமற்று விகிதவியலுக்கு ஒவ்வா சேர்மமாக இது காணப்படுகிறது. குறைபாடுள்ள பாறை உப்பு படிகref name = "Wiberg&Holleman"/> அமைப்பில் தைட்டானியம் அல்லது ஆக்சிசனால் ஏற்பட்ட காலியிடத்தால் இந்நிலை தோன்றுகிறது. தூய்மையான தைட்டானியம்(II) ஆக்சைடில் 15% தைட்டானியம் மற்றும் ஆக்சிசன் தளங்கள் இரண்டும் காலியிடங்களாக உள்ளன. கவனமாகக் காய்ச்சி குளிரவைக்கும் போது ஒற்றைச்சரிவு படிகம் உற்பத்தியாகி காலியிடங்களை நிரப்புகிறது. இவ்வடிவில் உயர் தடுப்புத் திறனை வெளிப்படுத்தும்  மூலசெல்களில் 5 TiO அலகுகள் உள்ளன. உயர் வெப்பநிலை வடிவத்தில் முக்கோணப் பட்டக ஒருங்கிணைப்பு அறியப்படுகிறது. தைட்டானியம்(II) ஆக்சைடின் அமிலக் கரைசல்கள் குறுகிய காலத்திற்கு நிலைப்புத் தன்மையுடன் இருந்து பின்னர் சிதைவடைந்து ஐதரசன் வாயுவைக் கொடுக்கின்றன:.

:Ti2+ + H+ → Ti3+ +  ½ H2

விண்மீன்களிடை ஊடகத்தில் தைட்டானியம்(II) ஆக்சைடின் ஈரணு மூலக்கூறுகள் இருப்பதற்கான ஆதாரங்கள் அறியப்படுகினன. TiO குளிர் (எம் வகை) நட்சத்திரங்களில் ஒளியியல் நிறமாலையில் வலுவான பட்டைகளைக் காட்டுகிறது.

## மேற்கோள்கள்

பகுப்பு:ஆக்சைடுகள்
பகுப்பு:தைட்டானியம்(II) சேர்மங்கள்
பகுப்பு:விகிதவியலுக்கு ஒவ்வா சேர்மங்கள்
பகுப்பு:பாறை உப்பு படிகக் கட்டமைப்பு
கல்விச் சுட்டெண்

ஐக்கிய நாடுகள் அவை ஒவ்வொரு வருடமும் மனித மேம்பாட்டுச் சுட்டெண்ணை வெளியிடுகிறது. இதில் மனித மேம்பாட்டுச் சுட்டெண், கல்விச் சுட்டெண், வருமானச் சுட்டெண் என்பவை அடங்கியுள்ளன. **கல்விச் சுட்டெண்** பாடசாலைக்குச் செல்லும் சுட்டெண், பாடசாலைக்குச் செல்வதை எதிர்பார்க்கும் சுட்டெண் ஆகியவற்றின் மூலம் கணிப்பிடப்படுகிறது.

## தரப்படுத்தல்
ஐக்கிய நாடுகள் வளர்ச்சித் திட்டம் 2014 ஆம் ஆண்டிற்கான மனித மேம்பாட்டு அறிக்கையை தன் இணைத்தளத்தில் வெளியிட்டுள்ளது.

## உசாத்துணை

## வெளி இணைப்புகள்
* UNDP website 
* UNDP - Education 

பகுப்பு:கல்வி
பகுப்பு:நாடுகள் தொடர்பான பட்டியல்கள்
1907 ஆம் ஆண்டு மக்கள் தொகை அடிப்படையில் நாடுகளின் பட்டியல்

right|350px
இது ஒரு **1907 ஆம் ஆண்டு மக்கள் தொகை அடிப்படையில் நாடுகளின் பட்டியல்**.

## உசாத்துணை

## வெளி இணைப்புகள்

* populstat 
* 1911encyclopedia
* zum.de

## மேலும் காண்க
** மக்கள் தொகை அடிப்படையில் நாடுகளின் பட்டியல்
** 1900 ஆம் ஆண்டு மக்கள் தொகை அடிப்படையில் நாடுகளின் பட்டியல்

பகுப்பு:நாடுகள் தொடர்பான பட்டியல்கள்
2000 ஆம் ஆண்டு மக்கள் தொகை அடிப்படையில் நாடுகளின் பட்டியல்

இது ஒரு **2000 ஆம் ஆண்டு மக்கள் தொகை அடிப்படையில் நாடுகளின் பட்டியல்**.

## மேலும் காண்க
* உலக நாடுகள் பட்டியல் (அகர வரிசையில்)
* பரப்பளவு அடிப்படையில் நாடுகளின் பட்டியல்
* நாடுகளின் கடந்த கால மற்றும் வருங்கால மக்கள்தொகை மதிப்பீட்டு பட்டியல்
* மக்கள் தொகை அடிப்படையில் நாடுகளின் பட்டியல்
* 1900 ஆம் ஆண்டு மக்கள் தொகை அடிப்படையில் நாடுகளின் பட்டியல்
* சமயங்களின் குடித்தொகைப் பட்டியல்
* உலக மக்கள் தொகை

## குறிப்பு

## வெளி இணைப்புகள்
*United Nations Analytical Report for the 2004 revision of World Population Prospects 
*Population clocks & projected growth charts for all countries 

பகுப்பு:நாடுகள் தொடர்பான பட்டியல்கள்
பகுப்பு:2000
பகுப்பு:ஆண்டுவாரியாக மக்கள் தொகை அடிப்படையில் நாடுகளின் பட்டியல்
2010 ஆம் ஆண்டு மக்கள் தொகை அடிப்படையில் நாடுகளின் பட்டியல்

இது ஒரு **2010 ஆம் ஆண்டு மக்கள் தொகை அடிப்படையில் நாடுகளின் பட்டியல்.** 2010 ஆம் ஆண்டு கணக்கிடப்பட்ட இதன் இலக்கங்கள் கிட்ட தொகைக்கு (1,000) மட்டம் தட்டப்பட்டுள்ளன. 

## மேலும் காண்க
* உலக நாடுகள் பட்டியல் (அகர வரிசையில்)
* பரப்பளவு அடிப்படையில் நாடுகளின் பட்டியல்
* நாடுகளின் கடந்த கால மற்றும் வருங்கால மக்கள்தொகை மதிப்பீட்டு பட்டியல்
* மக்கள் தொகை அடிப்படையில் நாடுகளின் பட்டியல்
* 1900 ஆம் ஆண்டு மக்கள் தொகை அடிப்படையில் நாடுகளின் பட்டியல்
* 1907 ஆம் ஆண்டு மக்கள் தொகை அடிப்படையில் நாடுகளின் பட்டியல்
* 2000 ஆம் ஆண்டு மக்கள் தொகை அடிப்படையில் நாடுகளின் பட்டியல்
* 2005 ஆம் ஆண்டு மக்கள் தொகை அடிப்படையில் நாடுகளின் பட்டியல்
* சமயங்களின் குடித்தொகைப் பட்டியல்
* உலக மக்கள் தொகை
* ஐக்கிய நாடுகள் அவை

## உசாத்துணை

பகுப்பு:நாடுகள் தொடர்பான பட்டியல்கள்
1900 ஆம் ஆண்டு மக்கள் தொகை அடிப்படையில் நாடுகளின் பட்டியல்

right|500px
இது ஒரு **1900 ஆம் ஆண்டு மக்கள் தொகை அடிப்படையில் நாடுகளின் பட்டியல்**.

## மேலும் காண்க
*மக்கள் தொகை அடிப்படையில் நாடுகளின் பட்டியல்

## குறிப்பு

## உசாத்துணை

Population in 1900
பகுப்பு:1900
நாடுகளின் அடிப்படையில் 25–34 வயதுடைய மூன்றாம் நிலைக்கல்வி பட்டம் கொண்டுள்ளோர் பட்டியல்

பொருளியல் கூட்டுறவு மற்றும் வளர்ச்சிக்கான அமைப்பு வெளியிட்ட **நாடுகளின் அடிப்படையில் 25–34 வயதுடைய மூன்றாம் நிலைக்கல்வி பட்டம் கொண்டுள்ளோர் பட்டியல்**.

## 2011 தரப்படுத்தல்

## குறிப்பு

## உசாத்துணை
* 

## வெளி இணைப்புகள்
*Tertiary education statistics , UNESCO
*Master of Tertiary Education Management, LH Martin Institute for Higher Education Leadership & Management, The University of Melbourne 
* Quality Research International – (Glossary)

பகுப்பு:கல்வி
பகுப்பு:நாடுகள் தொடர்பான பட்டியல்கள்
இரேனியம்(IV) ஆக்சைடு

**இரேனியம்(IV) ஆக்சைடு அல்லது இரேனியம் ஈராக்சைடு** *(Rhenium(IV) oxide or Rhenium dioxide )* என்பது ReO2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சாம்பல் கலந்த கருப்பு நிறத்தில் ஆய்வக வினையூட்டியான இப்படிகத் திண்மம்  ஒரு வினையூக்கியாகப் பயன்படுத்தப்படுகிறது. உரூத்தைல் படிகவமைப்பை  இரேனியம்(IV) ஆக்சைடு ஏற்றுள்ளது.

## தொகுப்பு மற்றும் வினைகள்

இணைவிகிதச்சமமாதல் வினையின் வழியாக இச்சேர்மம் உருவாகிறது.

2 Re2O7 + 3 Re → 7 ReO2

உயர் வெப்பநிலைகளில் இது விகிதச்சமமாதலின்மை அடைகிறது.

7 ReO2 → 2 Re2O7 + 3 Re

கார ஐதரசன் பெராக்சைடு மற்றும் ஆக்சிசனேற்றும் அமிலங்கள் ஆகியனவற்றுடன் வினைபுரிந்து பெர் இரேனேட்டுக்களாக உருவாகிறது. உருகிய சோடியம் ஐதராக்சைடுடன் வினைபுரிந்து சோடியம் இரேனேட்டு|சோடியம் இரேனேட்டாக]] உருவாகிறது.

2 NaOH + ReO2 → Na2ReO3 + H2O

## மேற்கோள்கள்

பகுப்பு:இரேனியம்(IV) சேர்மங்கள்
பகுப்பு:தாண்டல் உலோக ஆக்சைடுகள்
பகுப்பு:ஆக்சைடுகள்
தங்குதன் ஐந்தாக்சைடு

**தங்குதன் ஐந்தாக்சைடு** *(Tungsten pentoxide)* என்பது W2O5 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பண்டைய நூல்களில் இது சேர்மமாகக் குறிப்பிடப்பட்டிருந்தாலும் W18O49 என்ற  வேதி விகிதவியல் அளவுகள் நிருபிக்கப்பட்டுள்ளன. சிலவேளைகளில் இச்சேர்மம் நீலக்கனிமம் என்றும் அழைக்கப்படுகிறது. தங்குதன் மூவாக்சைடும் தங்குதன் உலோகமும் 700° செ வெப்பநிலையில் வினைபுரிந்து இந்த நீலநிறத் திண்ம  தங்குதன் ஐந்தாக்சைடு உருவாகிறது.
 
## தங்குதனின் இடையின ஆக்சைடுகள்
தங்குதன் மூவாக்சைடும் தங்குதன் உலோகமும் வினைபுரியும் போது வழக்கத்திற்கு மாறான பல இடையின ஆக்சைடுகள் , W20O58, W24O70. W18O49  போன்றவை தோன்றுகின்றன.  இவற்றில் எண்முக மற்றும் ஈரைங்கூம்பு உலோக ஒருங்கிணைவுகளை ஆக்சிசன் அணுக்கள் ஏற்படுத்துகின்றன.

## இவற்றையும் காண்க
*தங்குதன்(III) ஆக்சைடு
*தங்குதன்(IV) ஆக்சைடு
*தங்குதன்(VI) ஆக்சைடு

## மேற்கோள்கள்

 

பகுப்பு:ஆக்சைடுகள்
பகுப்பு:தங்குதன்(V) சேர்மங்கள்
பகுப்பு:தாண்டல் உலோக ஆக்சைடுகள்
அக்னெசு ஆஃப் காட் (நாடகம்)

***அக்னெசு ஆஃப் காட்*** (*Agnes of God*) என்ற நாடகம் ஜான் பீல்மெயரால் எழுதப்பட்டு ஐக்கிய அமெரிக்காவில் நிகழ்த்தப்பட்டதாகும். இது உண்மையில் நடைபெற்ற நிகழ்வொன்றை அடிப்படையாகக் கொண்டு இயற்றப்பட்டது. இக்கதையில் அனுபவமற்ற அருட்சகோதரி ஒருவருக்கு குழந்தை பிறப்பதும் அதனை தான் கன்னியாகவே கருவுற்றதாக அவர் கூறுவதும் இடம் பெறுகின்றது. புலனாய்வின் போது உளவியலாளர் ஒருவரும் கன்னிமடத்தின் தலைமை அருட்சகோதரியும்  சண்டை இடுகின்றனர். இந்த நாடகத்தின் தலைப்பு இலத்தீனச் சொற்றொடரான *அக்னசு தேய்*  (கடவுளின் ஆட்டுக்குட்டி) என்பதையொட்டி சொல்விளையாட்டாக வைக்கப்பட்டுள்ளது.

இந்த நாடகத்தைத் தழுவி  1985ஆம் ஆண்டில் அக்னெசு ஆஃப் காட் (திரைப்படம்) என்ற திரைப்படம் தயாரிக்கப்பட்டுள்ளது; இதில் ஜேன் ஃபோன்டா, ஆன் பான்கிராஃப்ட் மற்றும் மெக் டில்லி ஆகியோர் நடித்துள்ளனர்.

நிறைய வசனங்கள் உள்ள இந்த நாடகம் மூன்று முதன்மை ஆளுமைகளைக் கொண்டே அமைக்கப்பட்டுள்ளது: மார்த்தா, உளவியலாளர்;  மதர் சுப்பீரியர் (தலைமை சகோதரி); மற்றும் அக்னெசு, பயிற்சி சகோதரி. மேடையில் வேறு நடிகர்கள் இல்லை. இவை மூன்றுமே நடிகர்களுக்கு மிகவும் சிரமமான வேடமாக கருதப்பட்டது. நாடகத்தில் மார்த்தா மிகவும் உணர்ச்சிகரமாக நடித்திருப்பார்; இவர் எப்போதுமே மேடையில் இருப்பார்; சில நேரங்களில் ஆதரவாளராகவும் சில நேரங்களில் எதிராளியாகவும் சில நேரங்களில் கடவுள் நம்பிக்கை இல்லாதவராகவும் சில நேரங்களில் நம்பிக்கைத் தேடும் தீர்வாளராகவும் நிறைய வசனம் பேச வேண்டியிருக்கும். அக்னெசும் தலைமை சகோதரியும் அவ்வப்போது மட்டுமே பேசுவர்; மடத்தில் நடந்த நிகழ்வுகளை பின்னோக்கி காட்டவே இவர்கள் பயன்பட்டனர். தலைமை சகோதரி தற்கால நடைமுறை உலகை ஏற்றுக்கொண்டாலும் அதிசயங்கள் நடக்கும் வாய்ப்புகளை முன்னிலைப்படுத்துவார்.  அக்னெசு அழகான ஆனால் சரியாக வளர்க்கப்படாதவராக சித்தரிக்கப்படுகிறார்; அவரது பின்னணியால் பகுத்தறிவுடன் சிந்திக்க இயலாதவராக உள்ளார்.

கத்தோலிக்கர் அல்லாத மகளிரிடையே இந்த நாடகம் பெரிதும் பாராட்டப்பட்டது; இது மகளிர் எதிர்கொள்ளும் நன்னெறி, சமய பிரச்சினைகளை காட்டுவதாக இவர்கள் கருதுகின்றனர்.

## இந்தியாவில்
இந்தியாவில் தேசிய நிகழ்த்துகலை மையத்தின் மூலமாக கைசத் கொத்வால் இந்த நாடகத்தை மும்பையில் செப்டம்பர் மாதக் கடைசியில் நிகழ்த்த திட்டமிட்டிருந்தார். இதில் அவந்தி நக்ரால் அக்னெசாகவும்,   அனாஹிதா ஊபிராய் மார்த்தா லிவிங்ஸ்டனாகவும்   மகபானு-மோதி கொத்வால் மதர் மிரியமாகவும் நடித்திருந்தனர். இந்த நாடகத்தின் வசனங்கள் சமய உணர்வுகளை காயப்படுத்துவதாக கத்தோலிக்க சமயசார்பற்ற மன்றமும் (CSF) இந்திய கத்தோலிக்கப் பேராயர்’ மாநாடும் (CBCI) தடை விதிக்கக் கோரினர். இதனால் கடைசி நிமிடத்தில் நாடக அமைப்பாளர்கள் விலக்கிக் கொண்டனர். இது குறித்து எழுந்த ஊடக, பொது விவாதங்களை அடுத்து மும்பை நாடாளுமன்ற உறுப்பினர் ஷைனா பாதிக்கப்பட்டோரிடையே உரையாடினார். இதன் பின்னர் அக்டோபர் 6, 2015 அன்று நாடகம் அரங்கேற்றப்பட்டது.

## மேற்சான்றுகள்

## வெளி இணைப்புகள்
*Keegan Theatre 
**Agnes of God*, 
*People of N.Y. Vs. Sister Maureen 
*''Schenectady Gazette'' March 4, 1977
*''Bangor Daily News'' - March 4, 1977
*''Tri-City Herald'' March 4, 1977
*''Sarasota Herald-Tribune'' March 2, 1977

பகுப்பு:நாடகம்
பகுப்பு:ஆங்கில இலக்கியம்
பகுப்பு:ஐக்கிய அமெரிக்கப் பண்பாடு
பலேடியம்(II) புரோமைடு

**பலேடியம்(II) புரோமைடு** *(Palladium(II) bromide)* என்பது PdBr2 என்ற மூலக்கூற்று வாய்ப்பாடு கொண்ட  ஒரு கனிம வேதியியல் சேர்மமாகும். பலேடியம் மற்றும் புரோமின் சேர்ந்து இச்சேர்மம்  உருவாகிறது. பலேடியம் சேர்மங்களின் தொடக்கப் பொருளான பலேடியம்(II) குளோரைடை விட பலேடியம்(II) புரோமைடு குறைவாக அறியப்பட்டாலும்  வணிகரீதியாகவும் கிடைக்கிறது. குளோரைடைப் போலவே பலேடியம் புரோமைடும் நீரில் கரைவதில்லை. ஆனால், அசிட்டோநைட்ரைலுடன் சேர்த்து சூடாக்கும் போது கரைந்து ஒருபடித்தான அசிட்டோநைட்ரைல் வேதியியல் கூட்டு விளைபொருளைத் தருகிறது:

: PdBr2 + 2 MeCN &rarr; PdBr2(MeCN)2

## மேற்கோள்கள்


 

பகுப்பு:பலேடியம் சேர்மங்கள்
பகுப்பு:புரோமைடுகள்
பகுப்பு:உலோக ஆலைடுகள்
பகுப்பு:பிளாட்டினம் குழு ஆலைடுகள்
தக்காக்கி கஜித்தா

**தக்காக்கி கஜித்தா** (*Takaaki Kajita*, 梶田隆章, *கஜித்தா தக்காக்கி*, பிறப்பு: 1959) சப்பானிய இயற்பியலாளர் ஆவார். இவர் நியூத்திரினோ (நுண்நொதுமி) ஆய்வுகூட பரிசோதனைகளுக்காக அறியப்படுகிறார். நியூத்திரினோக்கள் ஒரு திணிவைக் கொண்டுள்ளதைக் காட்டும் நியூத்திரினோ அலைவுகளைக் கண்டுபிடித்தமைக்காக இவருக்கும், கனடாவைச் சேர்ந்த ஆர்தர் பி. மெக்டொனால்டுக்கும் 2015 ஆம் ஆண்டிற்கான இயற்பியலுக்கான நோபல் பரிசு வழங்கப்பட்டது.

## பணி
கஜித்தா சைத்தாமா பல்கலைக்கழகத்தில் பட்டம் பெற்று (1981) பின்னர் தனது முனைவர் பட்டத்தை டோக்கியோ பல்கலைக்கழகத்தில் 1986 இல் பெற்றுக் கொண்டார். 1988 முதல் டோக்கியோ பல்கலைக்கழகத்தின் காஸ்மிக் கதிர்வீச்சு ஆய்வுக்கான கல்விக்கழகத்தில் பணியாற்றுகிறார். 1999 ஆம் ஆண்டு முதல் அங்கு பேராசிரியராகப் பணியாற்றுகிறார்.

## விருதுகள்
*2015, இயற்பியலுக்கான நோபல் பரிசு

## மேற்கோள்கள்

## வெளி இணைப்புகள்
* Homepage
* Panofsky Preis
* Verleihung des Julius Wess Preises 2013 mit Vortrag von Kajita

பகுப்பு:சப்பானிய இயற்பியலாளர்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:நோபல் பரிசு பெற்ற சப்பானியர்கள்
பகுப்பு:1959 பிறப்புகள்
பகுப்பு:வாழும் மக்கள்
தமிழ்நாடு தொழிற் கூட்டுறவு வங்கி

**தமிழ்நாடு தொழிற் கூட்டுறவு வங்கி** (Tamilnadu Industrial Cooperative Bank - “TAICO Bank”), இந்தியாவில்  அமைந்த முதல் தொழிற் கூட்டுறவு வங்கியாகும். இதன் தலைமையகம் சென்னையில் உள்ளது. இவ்வங்கி தமிழ்நாடு முழுவதும் 44 கிளைகளுடன் கூடியது.இவ்வங்கி தமிழ்நாட்டில் உள்ள அனைத்து தொழிற் கூட்டுறவு சங்கங்களுக்கு தேவையான நிதி வழங்குவதே இதன் நோக்கமாகும்.

சென்னை மாகாணத்தின் முன்னாள் தொழிற்துறை அமைச்சரும், முன்னாள் இந்தியக் குடியரசுத் தலைவருமான ஆர். வெங்கட்ராமனின் முயற்சியால், இவ்வங்கி செப்டம்பர் 1961 அன்று, தமிழ்நாடு கூட்டுறவு சங்கங்களின் சட்டப்படி பதிவு செய்யப்பட்டு, 1962 முதல் தனது பணிகளை துவக்கியது. 

தமிழ்நாடு அரசின் தொழில் மற்றும் வணிகத்துறை ஆணையாளரின் வழிகாட்டுதலின் படி இவ்வங்கி செயல்படுகிறது. வங்கியின் தலைமையகம் சென்னை, எழும்பூரில் உள்ள சி எம் டி. ஏ., வளாகத்தில் தரை தளத்தில் செயல்படுகிறது.

## பணிகள்
* தொழிற் கூட்டுறவுச் சங்கங்களுக்கு கடன்கள் மற்றும் முன்பணங்கள் வழங்குதல்
* பொது மக்கள், அரசு நிறுவனங்கள் மற்றும் கோயில்களிடமிருந்தும் வைப்பு நிதிகள் பெறுதல்
* பொது மக்களுக்கு பாதுகாப்பு பெட்டகங்களை வாடகைக்கு விடுதல்
* பொது மக்களுக்கு நகைக்கடன், தனிநபர் கடன், அடமானக் கடன்கள் வழங்குதல்
* வரைவோலைகள் வழங்குதல்
* காப்புறுதி பத்திரங்களை விற்றல்
* தொழில் முனைவர்களுக்கு தேவையான ஆலோசனைகள் வழங்குதல்

## உறுப்பினர்கள்
தமிழ்நாட்டில் உள்ள அனைத்து  மாவட்ட, வட்ட மற்றும் தொடக்க தொழிற் கூட்டுறவுச் சங்கங்கள்

## நிர்வாகம்
24. செப்டம்பர் 2013 முதல் உறுப்பினர்களால் தேந்தெடுக்கப்பட்ட நிர்வாகக் குழுவினரால் இவ்வங்கியின் நிர்வாகம் செயல்படுகிறது.

## மேற்கோள்கள்


## வெளி இணைப்புகள்
* தமிழ்நாடு தொழிற் கூட்டுறவு வங்கியின் அதிகாரப்பூர்வமான இணையதளம்

பகுப்பு:தமிழ்நாட்டில் கூட்டுறவுச் சங்கங்கள்
பகுப்பு:இந்தியக் கூட்டுறவு வங்கிகள்
பகுப்பு:மாநில அளவிலான கூட்டுறவுச் சங்கங்கள்
கூட்டுறவு சங்க இலாபப் பிரிவினை

**கூட்டுறவு சங்க இலாபப் பிரிவினை**, தமிழ்நாடு கூட்டுறவு சங்கங்களின் சட்டம், 1983 மற்றும் தமிழ்நாடு கூட்டுறவு சங்கங்களின் விதிகள், 1988 இன் படி மற்றும் சங்கத்தின் துணை விதிகளின்படியும், (by-law) ஒரு கூட்டுறவு சங்கம், வரிகள் மற்றும் சட்டபூர்வமான ஒதுக்கீடுகளுக்குப் பிறகு, ஈட்டிய நிகர இலாபத்தை சங்கத்தின் பொதுக்குழு கூட்டத்தின் தீர்மானத்தின்படி பிரிவினை செய்ய வேண்டும். 

## இலாபப் பிரிவினை
ஒரு கூட்டுறவு சங்கம் ஓர் ஆண்டில் ஈட்டிய நிகர லாபத்தில் கீழ் கண்டவற்றுக்கு நிதிகள் ஒதுக்க வேண்டும். இதில் கூட்டுறவு வளர்ச்சி நிதி, கூட்டுறவு கல்வி நிதி, சேம  நிதிக்கு கட்டாயம் ஒதுக்கீடு செய்ய வேண்டும்.

# கூட்டுறவு வளர்ச்சி நிதி                                                 3%
# கூட்டுறவு கல்வி நிதி                                                   2%
# சேமநிதி                          20%
# உறுப்பினர் பங்கு ஈவுத்தொகை அதிக பட்சம்    12% முதல் 14% வரை
# ஊழியர் மிகை ஊதியம் (போனஸ்)
# கட்டிட நிதி                        10%
# பொதுநல நிதி                       10%
# பங்கு ஈவு சமப்படுத்தும் நிதி         10%
# மீதமுள்ள இலாபத்தை சங்கத் துணை விதிகளில் கூறியுள்ள நிதிகளுக்கு ஒதுக்க வேண்டும் 
# அதிலும் மீதமிருக்கும் இலாபத்தை சேமநிதியில் சேர்க்க வேண்டும்.

## இலாபப் பிரிவினை நிதிகளை முதலீடு செய்தல் அல்லது செலுத்துதல்
* கூட்டுறவு வளர்ச்சி நிதி மற்றும் கூட்டுறவு கல்வி நிதியை தமிழ்நாடு கூட்டுறவு ஒன்றியத்திற்கு செலுத்த வேண்டும்.
* சேமநிதியை, சங்கத்திற்கு நிதி உதவி வழங்கும் மாவட்ட மத்திய கூட்டுறவு வங்கியில் முதலீடு செய்ய வேண்டும்.
* பங்கு ஈவுத்தொகையை உறுப்பினர்களுக்கு பட்டுவடா செய்ய வேண்டும்.

## மேற்கோள்கள்


பகுப்பு:கூட்டுறவு
1973 எகிப்து எயார் வானூர்தி 741 விபத்து

**எகிப்து எயார் வானூர்தி 741** *(EgyptAir Flight 741)* எனப்படும் இலியூஷின் Il-18D வகை வானூர்தி 1973இல் சனவரி 29ஆம் திகதி, கெய்ரோ சர்வதேச வானூர்தித் தளத்திற்கும், நிக்கோசியா சர்வதேச வானூர்தித் தளத்திற்கும், இடையிலான கிறேனியா மலைத்தொடர்ப் பகுதியில் விபத்துக்குள்ளானது. இந்த விபத்தில், 7 விமான ஊழியர்கள் உட்பட பயணித்த 37 பேரும் பலியானார்கள்.      எகிப்து எயார் வானூர்தி நிறுவனம், புதிதாக நிறுவப்பட்டு இது நான்காவது விபத்தாகும்.

## பாதித்தோர் பட்டியல்

## மேற்கோள்கள்

பகுப்பு:1973 இல் வானூர்தி விபத்துகளும் நிகழ்வுகளும்
ஆர்தர் பி. மெக்டொனால்டு

**ஆர்தர் புரூசு மெக்டொனால்டு** (*Arthur 'Art' Bruce McDonald*, பிறப்பு: ஆகத்து 29, 1943) கனடிய இயற்பியலாளரும், சத்பரி நுண்நொதுமி (நியூத்திரினோ0 வானாய்வகக் கழகத்தின் பணிப்பாளரும் ஆவார். நுண்நொதுமிகள் அல்லது நியூத்திரினோக்கள் நிறை ( திணிவு) ஏதும் கொண்டிருக்கின்றதா என்றிருந்த அடிப்படைக்கேள்விக்கு விடையாக அது ஒரு நிறையை (திணிவை)க் கொண்டுள்ளதைக் காட்டும் நியூத்திரினோ அலைவுகளைக் கண்டுபிடித்தமைக்காக இவருக்கும், சப்பானைச் சேர்ந்த தக்காக்கி கஜித்தாவுக்கும் 2015 ஆம் ஆண்டிற்கான இயற்பியலுக்கான நோபல் பரிசு வழங்கப்பட்டது.

## மேற்கோள்கள்

பகுப்பு:1943 பிறப்புகள்
பகுப்பு:வாழும் மக்கள்
பகுப்பு:கனடிய இயற்பியலாளர்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:நோபல் பரிசு பெற்ற கனடியர்கள்
குளச்சல் துறைமுகம்

**குளச்சல் துறைமுகம்** தமிழ்நாட்டிலுள்ள முன்மொழியப்பட்ட துறைமுகங்களில் ஒன்றாகும்.. தமிழ்நாடு மாநில அரசின் கட்டுப்பாட்டில் இருந்த இத்துறைமுகத்தை மத்திய அரசு ஏற்று, கடல் மாலை திட்டத்தின் கீழ்   ரூ 21,000 கோடி செலவில் நாட்டின் மிகப்பெரிய துறைமுகமாக மாற்றும் முயற்சியை இந்திய மத்திய அரசு மேற்கொண்டுள்ளது..

## வரலாறு

இது ஒரு **பழங்கால துறைமுக நகரம்** வாஸ்கோட காமா **‘கோலாச்சி’** என்று அழைத்தார், கி.பி 1741ம் ஆண்டு சூலை மாதம் 31ம் தேதி டச்சு கிழக்கிந்தியக் கம்பனி படைக்கும் திருவிதாங்கூர் படைக்கும் இடையே குளச்சல் துறைமுகத்தில் நடைபெற்ற போரில் டச்சுப்படையை திருவிதாங்கூர் படை வென்றது. இதன் நினைவாக நிறுவப்பட்ட வெற்றி தூண் இன்றளவும் குளச்சலில் உள்ளது.  

## குளச்சல் போர்
குளச்சல் போரில் ஏற்பட்ட தோல்வியால் கேரள பகுதிகளில் டச்சுக்காரர்களின் ஆதிக்கம் சரியத் தொடங்கியது. திருவிதான்கூருடன் சமாதானமாக போக விரும்பிய டச்சுக் கம்பெனி 1743 மற்றும் 1753 ஆம் ஆண்டுகளில் திருவாங்கூர் மன்னருடன் வணிக உடன்படிக்கைகளைச் செய்துகொண்டது. குளச்சல் போரின் வெற்றியால் மார்த்தாண்ட வர்மாவின் செல்வாக்கு அதிகரித்ததுடன் தென் கேரளத்தில் அவர் வலிமையான மன்னராக உருவெடுப்பதற்கும் இந்த வெற்றி வழிவகுத்தது.

குளச்சல் போரின்போது திருவாங்கூர் படையில் சேர்க்கப்பட்ட ஐரோப்பிய வீரர்களின் திறமையால் திருவாங்கூர் படை நவீனப்படுத்தப்பட்டு, பல குறுநில அரசுகளும் வீழ்த்தப்பட்டன. கன்னியாகுமரி டச்சு முகாமிலிருந்து விலகி திருவாங்கூர் படையில் இணைந்துகொண்ட யுஸ்டாச் டி லெனாய் என்ற ஐரோப்பிய வீரர் மார்த்தாண்ட வர்மாவின் நம்பிக்கைக்கு பாத்திரமாகி, திருவாங்கூரின் படைத் தளபதியாக பணியாற்றி பல போர் வெற்றிகளுக்கு காரணமாக இருந்தவர் என்பதும் குறிப்பிடத்தக்கது. 

## குளச்சல் இயற்கை துறைமுகம்

கன்னியாகுமரி மாவட்டத்தின் தலைநகரான நாகர்கோயிலிலிருந்து 19 கி.மீ தூரத்தில் உள்ள குளச்சல் இதைத மத்திய அரசு துறைமுகம் முன்மொழியப்பட்டது. முன்மொழியப்பட்ட குளச்சல் சர்வதேச துறைமுகம் சர்வதேச கப்பல் பாதையிலிருந்து நான்கு கடல் மைல் தொலைவில் உள்ளது. பெரிய கப்பல்களுக்கு சுமார் 18 மீட்டர் நீர் ஆழம் தேவை. குளச்சல் துறைமுகம் ஏற்கனவே 20 மீட்டர் ஆழத்தில் உள்ள ஒரு இயற்கையான துறைமுகமாகும்.

## ஆதாரங்கள்

பகுப்பு:தமிழ்நாட்டுத்_துறைமுகங்கள்
பகுப்பு:இந்தியத் துறைமுகங்கள்
சமச்சீரற்ற உறவு

கணிதத்தில் **சமச்சீரற்ற உறவு** (*asymmetric relation*) என்பது கீழுள்ளவாறு  வரையறுக்கப்படும் ஒரு ஈருறுப்பு உறவு.

*X* கணத்தின் மீது வரையறுக்கப்பட்ட ஈருறுப்பு உறவு *R*. சமச்சீரற்ற உறவின் கீழ், *X* இலுள்ள அனைத்து *a* , *b* உறுப்புகளுக்கும்

:**'a'' க்கு ''b'' உடன் உறவிருந்தால், ''b'' க்கு ''a'' உடன் உறவிருக்காது''.

கணிதக் குறியீட்டில் சமச்சீரற்ற உறவு:

:<math>\forall a, b  \in X,\ a R b \; \Rightarrow \lnot(b R a)</math>.
__NOTOC__

== எடுத்துக்காட்டுகள் ==
* ''x'' , ''y'' இரு மெய்யெண்கள்,  ''x'' < ''y''  ([[சமனிலி (கணிதம்)|விடச்சிறியது]]) எனில்,  ''y'',  ''x'' ஐ விடச் சிறியதாக இருக்காது.

:எனவே, [[மெய்யெண்]]கள் கணத்தில் (**R**) வரையறுக்கப்பட்ட ***' (விடப்பெரியது) என்ற உறவும் சமச்சீரற்றது.

* ஒரு [[கடப்பு உறவு]] எதிர்வற்ற உறவாக இருந்தால், இருந்தால் மட்டுமே, அது சமச்சீரற்ற உறவு:

:கடப்பாகவும் எதிர்வற்றதாகவும் உள்ள ஒரு உறவு ஒருவேளை சமச்சீர் உறவாக இருந்தால்:
: *a* R *b* எனில், *b* R *a* 
:கடப்புத்தன்மையின்படி, 
: *a* R *b* , *b* R *a* இலிருந்து, *a* R *a'' என்பது உண்மையாகும். இது எதிர்வற்ற உறவு என்பதற்கு முரணாகிவிடும்

## மேற்கோள்கள்

பகுப்பு:கணித உறவுகள்
கற்பகம் உயர்கல்விக் குழுமம்

**கற்பகம் உயர்கல்விக் குழுமம்** இந்தியாவின் கோயம்புத்தூர் மாவட்டத்தில் செயற்பட்டுவரும் தனியார் நிகர்நிலைப் பல்கலைக்கழகம் ஆகும்.
 பல்கலைக்கழக மானியக் குழு (UGC) மற்றும் அகில இந்திய தொழில்நுட்பக் கல்விக் குழுவின் (AICTE) அனுமதியுடன் செயற்பட்டு வருகிறது.

## மேற்கோள்கள்

## இதனையும் காண்க
* கோயம்புத்தூர் மாவட்டத்திலுள்ள கல்வி நிலையங்கள்

## வெளி இணைப்புகள்
*

பகுப்பு:தமிழ்நாட்டுப் பல்கலைக்கழகங்கள்
பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்‎
பகுப்பு:நிகர்நிலைப் பல்கலைக்கழகங்கள்
இலங்கைத் தமிழ்ச் சாசனங்கள் (நூல்)

**இலங்கைத் தமிழ்ச் சாசனங்கள்** என்னும் தலைப்பிட்ட நூல், இலங்கையில் இதுவரை கண்டெடுக்கப்பட தமிழ்ச் சாசனங்கள் அல்லது கல்வெட்டுக்களில், கிபி 700 முதல் கிபி 1300 வரையான காலப்பகுதியில் எழுதப்பட்ட சாசனங்களைப் பற்றியது. பேராசிரியர் சி. பத்மநாதன் எழுதிய இந்நூல், 2006ம் ஆண்டு இலங்கை இந்துசமய கலாச்சார அலுவல்கள் திணைக்களத்தினால் வெளியிடப்பட்டது. இதில் இடம்பெற்றுள்ள பல்வேறு விளக்கங்களும் ஆய்வுகளும் தனிக் கட்டுரைகளாகவும், அங்கொன்றும் இங்கொன்றுமாக வேறு நூல்கள், சஞ்சிகைகள் போன்றவற்றிலும் இடம்பெற்றிருப்பினும், இவ்வாறான கல்வெட்டுக்களுள் பெரும்பாலானவற்றைப் பற்றிய தகவல்களை ஒரேயிடத்தில் தருவது இந்த நூலின் சிறப்பு ஆகும். அத்துடன், இந்நூலில் இடம்பெற்றுள்ள சில கல்வெட்டுக்கள் பற்றிய தகவல்கள் இதுவரை வேறெங்கும் வெளியிடப்படாதவை.

## அமைப்பு
நூலின் ஆரம்பத்தில் வெளியீட்டுரையும், நூலாசிரியரின் ஆங்கில முன்னுரையும் உள்ளன. இவற்றைத் தொடர்ந்து தமிழில் நூலாசிரியரின் நீண்ட முன்னுரை காணப்படுகிறது. இம்முன்னுரையில், தமிழ்க் கல்வெட்டுக்கள் தொடர்பிலான சில அடிப்படையான விடயங்கள் விளக்கப்படுகின்றன. குறிப்பாக, தமிழ்ப் பிராமிச் சாசனங்கள், தமிழ்ப் பிராமிச் சாசனங்களுக்கும் பெருங்கற்காலப் பண்பாட்டுக்கும் இடையிலான தொடர்புகள், இலங்கையில் பெருங்கற்காலப் பண்பாடு, ஈழத்துப் பிராமிச் சாசனங்கள், தென்னிலங்கை நாணயங்களில் பொறிக்கப்பட்டுள்ள தமிழ்ப் பெயர்கள் போன்ற தலைப்புக்களின் கீழ் நூலில் கையாளப்பட்டுள்ள விடயங்களைப் புரிந்து கொள்வதற்கான தகவல்கள் இம்முன்னுரையில் எடுத்தாளப்பட்டுள்ளன. முன்னுரையின் இறுதியில் நூலில் உள்ள விடயங்கள் பற்றிய அறிமுகம் உள்ளது. 

நூல் பின்வரும் ஏழு பகுதிகளாகப் பிரிக்கப்பட்டுள்ளது:

# இலங்கைத் தமிழ்ச் சாசனங்களும் பூர்வாங்க வெளியீடுகளும்
# அனுராதபுரக் காலத்துச் சாசனங்கள்
# சோழர் காலத்துச் சாசனங்கள்
# பொலநறுவை காலத்துச் சாசனங்கள் - 1, பிரமதேயங்களின் சாசனங்கள்
# பொலநறுவை காலத்துச் சாசனங்கள் - 2, வீரசாசனங்களும் வீர பட்டினங்களும்
# பொலநறுவை காலத்துச் சாசனங்கள் - 3, படைவீரரின் சாசனங்கள்
# பொலநறுவை காலத்துச் சாசனங்கள் - 4, அரசின் பிரகடனங்களும், கோயிற் சாசனங்களும்

இறுதியில், நூலில் எடுத்தாளப்பட்ட சாசனங்களின் முழுமையான வாசகங்களும், தொடர்ந்து அடிக்குறிப்புக்கள், உசாத்துணை நூல்கள், சொல்லடைவு என்பன உள்ளன.

## மேற்கோள்கள்

## வெளி இணைப்பு
* இலங்கைத் தமிழ்ச் சாசனங்கள்
பகுப்பு:இலங்கைத் தமிழ் நூல்கள்
பகுப்பு:கல்வெட்டியல் தமிழ் நூல்கள்
இரண்டாம் பாஜி ராவ்

**இரண்டாம் பாஜி ராவ்** (Baji Rao II)  (10 சனவரி 1775  – 28 சனவரி 1851), மராத்திய பேரரசின் இறுதி பேஷ்வாக 1796 முதல் 1818 முடிய ஆட்சி செலுத்தியவர். 1817–1818இல் நடந்த மூன்றாம் ஆங்கிலேய மராட்டியப் போரில், மராத்திய ஆட்சிப் பகுதிகளை பிரிட்டனின் கம்பெனி அட்சியிடம் இழந்தவர். 
 
ஆட்சியை இழந்த பாஜி ராவ், உத்தரப் பிரதேசம், பித்தூரில், ஆங்கிலேயர்களால் தங்க வைக்கப்பட்டு, ஆண்டுக்கு 80,000 பிரிட்டன் பவுண்டு ஸ்டெர்லிங் ஓய்வூதியமாக பெற்றுக் கொண்டு வாழ்ந்தார். குழந்தை இல்லாத பாஜி ராவ், நானா சாகிப் என்பவரை தத்தெடுத்து வளர்த்தார்.
டல்ஹவுசி பிரபு கொண்டு வந்த அவகாசியிலிக் கொள்கையின்படி பிரித்தானிய கம்பெனி ஆட்சி இவருக்கு ஓய்வூதியம் வழங்குவதை நிறுத்திவிட்டது.

## மேலும் காண்க
*நானா சாகிப்

## மேற்கோள்கள்

பகுப்பு:1775 பிறப்புகள்
பகுப்பு:1851 இறப்புகள்
பகுப்பு:மராத்தியர்கள்
*